Source: http://www.romaniacurata.ro/cei-46-de-parlamentari-care-scapa-de-sanctiunile-ani-dupa-ce-legea-iordache-a-trecut-de-curtea-constitutionala/
Timestamp: 2019-01-23 15:36:46+00:00
Document Index: 29118694

Matched Legal Cases: ['CCR ', 'ICCJ\n', 'ICCJ\n', 'ICCJ\n', 'ICCJ\n', 'ICCJ\n', 'ICCJ\n', 'ICCJ\n', 'ICCJ\n', 'ICCJ\n', 'ICCJ\n', 'ICCJ\n', 'ICCJ\n', 'ICCJ\n', 'ICCJ\n', 'ICCJ\n', 'ICCJ\n', 'ICCJ\n', 'ICCJ\n', 'ICCJ\n', 'ICCJ\n']

Cei 46 de parlamentari care scapă de sancțiunile ANI după ce legea Iordache a trecut de Curtea Constituțională | România curată
Ionuț Dorobanțu 13 mai 2018
Cei 46 de parlamentari care scapă de sancțiunile ANI după ce legea Iordache a trecut de Curtea Constituțională
CCR a decis că este constituțională modificarea articolului 25 din Legea Agenției Naționale de Integritate 176/2010. Curtea a respins sesizarea președintelui României făcută după reexaminare și anterior promulgării. Modificarea îi iartă de sancțiuni pe parlamentarii care au fost prinși în conflict de interese în perioada 2007-2013.
„Interdicţiile aplicate persoanelor care au avut calitatea de senator şi/ sau deputat în oricare dintre mandatele cuprinse în perioada 2007-2013, în temeiul art.25, pe baza rapoartelor de evaluare întocmite de Agenţia Naţională de Integritate şi care au constatat nerespectarea prevederilor legale privind conflictul de interese în exercitarea oricăruia dintre mandatele de senator şi/ sau deputat în perioada 2007-2013, până la intrarea în vigoare a Legii nr.219/2013 pentru modificarea şi completarea Legii nr.96/2006 privind Statutul deputaţilor şi al senatorilor, încetează de drept”, se arată în modificarea inițiată de deputatul PSD, celebrul Florin Iordache și votată de parlamentarii Puterii.
România Curată a solicitat Agenției Naționale de Integritate să precizeze care sunt consecințele amendamentului Iordache.
„Legea examinată se referă numai la acele interdicţii a căror efecte juridice continuă să se producă, urmând ca acestea să înceteze de drept, prin voinţa legiuitorului, de la data intrării în vigoare a legii. Legea criticată nu pune în discuţie hotărârile judecătoreşti pronunţate în domeniul conflictului de interese privit ca ilicit administrativ”, a arătat ANI într-un răspuns pentru România Curată.
Agenția a pus la dispoziție și lista parlamentarilor care scapă de sancțiunile legii ca urmare a intrării în vigoare a amendamentului Iordache. E vorba de 25 de deputați și senatori aflați în prezent sub incidența interdicției de a mai ocupa o funcţie publică, cărora li se anulează pentru viitor interdicţia aplicată pe o perioadă de 3 ani.
Scapă și secretarul general al PSD Marian Neacșu.
În februarie 2016, acesta a fost condamnat definitiv la 6 luni de închisoare cu suspendare pentru conflict de interese pentru că și-a angajat fiica la biroul parlamentar. Ca urmare a amendamentului Iordache, el rămâne cu condamnarea penală și cu termenul de încercare de 2 ani și 6 luni (care tocmai îi expiră), însă scapă de sancțiunea administrativă, adică aceea de a ocupa timp de 3 ani o funcție publică. Așadar, Neacșu ar putea fi numit după intrarea în vigoare a legii într-o nouă funcție publică. În acest moment, el are doar funcții politice în PSD. Vezi mai jos lista parlamentarilor sau foștilor parlamentari care scapă de sancțiuni.
Nr. Crt. Nume și Prenume Mandat Soluție Perioadă interdicție
1 Mate Andraș Levente 2008-2012 Decizia nr. 565 / 2014 2016 – 2019
2 Gliga Vasile 2008-2012 Decizia nr. 947/14.03.2017 2017-2020
3 Niculescu Mizil Ștefănescu Tohme Oana 2008-2012 Decizia nr.1899/23.05.2017 2017-2020
4 Peto Csila 2008-2012 Decizia nr. 2495/16.06.2015. 2015-2018
5 Radan Mihai 2008-2012 Decizia nr. 1992/14.05.2015 2015-2018
6 Pâslaru Florin Costin 2008-2012 Decizia nr.1502/18.05.2016 2016-2019
7 Neacșu Marian 2008-2012 Decizia nr.2201/14.05.2014 2016-2019
8 Buciuta Stefan 2008-2012 Decizia 2312/04.06.2015 2015-2018
9 Merka Adrian 2008-2012 Decizia 2434/11.06.2015 2016-2019
10 Amet Aledin 2008-2012 Necontestat 2015 – 2018
11 Ana Gheorghe 2008-2012 Sentinta nr. 84/31.03.2016 2016-2019
12 Buta Sorin 2008-2012 Necontestat 2015-2018
13 Cărare Viorel 2008-2012 Sentinta nr. 578/24.02.2016 2016-2019
14 Horj Pavel 2008-2012 Sentinta nr. 2960/18.07.2017 (nerecurată) 2017-2020
15 Kelemen Atilla 2008-2012 Sentinta nr. 23/01.03.2016 2016-2019
16 Zamfirescu Sorin 2008-2012 Sentinta nr.443/11.02.2016 (renuntare la judecată) 2016-2019
17 Iusein Ibram 2008-2012 Sentinta 2923/06.10.2016-nerecurată. Solicitare aplicare sanctiune 14.12.2017 Nu s-a aplicat interdicția
18 Resmerita Cornel Cristian 2008 – 2012 Decizia nr.903/08.03.2017 Nu s-a aplicat interdicția
19 Beres Stefan Vasile 2008-2012 Necontestat 2015 -2018
20 Ciuca Liviu Bogdan 2008-2012 Necontestat 2016 – 2019
21 Coclici Radu 2008-2012 Nu a fost contestat raportul 2015 -2018
22 Longher Ghervazen 2008-2012 Decizia 6874/23.10.2013 2016-2019
23 Kerekes Karoly 2008-2012 Decizie 2314/20.05.2014 2016-2019
24 Buda Viorel Vasile 2008-2012 Necontestat 2015 – 2018
25 Lazăr Sorin Constantin 2008-2012 Decizie 4724/10.12.2014 2016-2019
În răspunul pentru România Curată, ANI precizează că sunt și 21 de deputaţi şi senatori ale căror sentințe de incompatibilitate nu au rămas definitive. Lor nu li se va mai aplica interdicţia la încetarea mandatului în curs, după finalizarea în instanță a dosarelor, în situația în care rapoartele de evaluare vor fi menținute. Printre ei se numără deputatul PSD Iulian Iancu, care și-a angajat fratele la biroul parlamentar, Mihaiță Calimente de la ALDE sau foștii pedeliști William Brânză și Petru Călian.
Nr. Crt. NUME PRENUME MANDAT DECIZIE FOND/RECURS INTERDICȚIE
1 Croitoru Catalin 2008-2012 Pe rol ICCJ
2 Fenechiu Relu 2008-2012 Pe rol ICCJ
3 Firczak Gheorghe 2008-2012 Pe rol ICCJ
4 Gabor Gheorghe 2008-2012 Pe rol ICCJ
5 Brânza William 2008-2012 Pe rol ICCJ
6 Calimente Mihăiță 2008-2012 Pe rol ICCJ
7 Călian Petru 2008-2012 Pe rol ICCJ
8 Leșe Doru 2008-2012 Pe rol ICCJ
9 Mocioalcă Ion 2008-2012 Pe rol ICCJ
10 Nosa Iuliu 2008-2012 Pe rol ICCJ
11 Nistor Laurentiu 2008-2012 Pe rol ICCJ
12 Oajdea Vasile 2008-2012 Pe rol ICCJ
13 Olar Corneliu 2008-2012 Pe rol ICCJ
14 Giurgiu Mircea 2008-2012 Pe rol ICCJ
15 Iancu Iulian 2008-2012 Pe rol ICCJ
16 Ignat Miron 2008-2012 Pe rol fond
17 Calin Ion 2008-2012 Pe rol ICCJ
18 Ionescu George 2008-2012 Pe rol ICCJ
19 Stan Ion 2008-2012 Pe rol ICCJ
20 Voicu Madalin 2008-2012 Pe rol ICCJ
21 Zatreanu Dan Radu 2008-2012 Pe rol ICCJ
Inițial, lista aleșilor care scăpau de sancțiunile ANI ca urmare a amendamentelor Iordache era mult mai mare, însă după ce România Curată a semnalat consecințele, parlamentarii au retras amendamentul care îi făcea scăpați și pe aleșii locali, nu doar pe parlamentari.